Am citit suficientă istorie să știu ce urmează: după Soros va fi găsit un alt inamic al statului, iar acela s-ar putea să nu mai fie executat în efigie, ci ars în piața publică.    Așa-numitul chestionar, la care trebuie să răspundă aproximativ 8 milioane de subiecți până pe 24 noiembrie, nu conține întrebări, ci 7 alegații însoțite fiecare de o scurtă informare, care trebuie să conducă la ideea că bătrânul speculator financiar cu aspirații de filosof e dușmanul poporului  (Goldstein-ul lui Orwell), al Europei, de conivență cu liderii europeni, ba chiar dușmanul lumii întregi.